***«ΣΑΝ ΠΕΤΑΛΟΥΔΑ…», ΙΩΑΝΝΗΣ ΒΗΛΑΡΑΣ***

*Ο ποιητής σε αυτό το ποίημα υμνεί τον ιδανικό έρωτα με τρυφερότητα και ευγένεια.*

***ΘΕΜΑ****: οι χάρες μιας όμορφης γυναίκας, από τις οποίες γοητεύτηκε ο ποιητής και τις υμνεί με θαυμασμό.*

***Η ΕΞΙΔΑΝΙΚΕΥΣΗ ΤΗΣ ΓΥΝΑΙΚΑΣ:*** *περιγράφεται ο ιδανικός τύπος της γυναίκας, με την απαρίθμηση των εξωτερικών χαρακτηριστικών της, επιμένοντας μάλιστα μόνο στις λεπτομέρειες του προσώπου χωρίς να στρέφεται στην εσωτερική ομορφιά, σε χάρες της ψυχής/αρετές /ικανότητες, όπως συνηθίζεται στους ποιητές της Ευρώπης που ακολουθούν το ρεύμα της αρκαδικής ποίησης. Περιγράφεται η ομορφιά της γυναίκας και συσχετίζεται με την ομορφιά της φύσης*

* *Πρώτα αναφέρεται στην ακαταμάχητη και επικίνδυνη γοητεία που ασκεί επάνω του η γυναίκα αυτή, μέσω της κινητικής εικόνας της πεταλούδας και της παρομοίωσης*
* *Αναφέρεται γενικά και αόριστα στην ομορφιά της νιότης= ομορφιά του κορμιού με μεταφορές και την προσωποποίηση της φύσης, για να προχωρήσει στην απαρίθμηση των στοιχείων της ομορφιάς του προσώπου*
* *Γλυκός και γοητευτικός τρόπος ομιλίας, που εκφράζεται με την προσωποποίηση του αηδονιού και το ωραίο ποιόν της φωνής, η οποία είναι σαν τη φωνή του καναρινιού*
* *Αναφέρεται στη δροσιά του προσώπου της γυναίκας*
* *Ρόδινο χρώμα των μάγουλων της όμορφης γυναίκας, μέσω μεταφοράς, ενώ το κόκκινο χρώμα των χειλιών της παρομοιάζεται με το χρώμα του κοραλλιού*
* *Εικόνα τοξοτών φρυδιών με μεταφορές, ενώ η ομορφιά των ματιών αποδίδεται με την προσωποποίηση και την εικόνα του έρωτα, καθώς και με τη μεταφορά για τα βέλη του*
* *Τέλος αναφέρεται και στο γλυκό βλέμμα της όμορφης αυτής γυναίκας, με τη χρήση μεταφορών και μίας προσωποποίησης του κλέφτη*

*Η πανέμορφη γυναίκα είναι επικίνδυνα ελκυστική, αφού έχει όλες τις ομορφιές της νιότης, π.χ. κορμί γεμάτο θέλγητρα, μιλά σαν αηδόνι, η φωνή της είναι σαν του καναρινιού, έχει όψη δροσερή σαν τα κρίνα, έχει ρόδινα μάγουλα, κατακόκκινα χείλη, φρύδια τοξωτά, ενώ τα μάτια και το βλέμμα της εκπέμπουν τόσο ερωτισμό, που κλέβουν τις καρδιές.*

***ΕΠΙΔΡΑΣΗ ΑΠΟ ΤΟ ΔΗΜΟΤΙΚΟ ΤΡΑΓΟΥΔΙ:***

* *Οι στίχοι είναι ιαμβικοί 15σύλλαβοι με όλα τα γνωρίσματα που έχουν στο δημοτικό τραγούδι, όπως νοηματική αυτοτέλεια κάθε στίχου, σαφής διαχωρισμός των ημιστιχίων*
* *Ο λόγος στοχεύει στο κύριο και βάζει σε δεύτερη μοίρα το δευτερεύον και το διακοσμητικό στοιχείο. Κυριαρχούν τα ρήματα και τα ουσιαστικά, ενώ διακρίνονται ελάχιστα επίθετα*
* *Υπάρχουν πολλές μεταφορές, προσωποποιήσεις και εικόνες, κυρίως από τη φύση*
* *Το ερωτικό περιεχόμενο, ο χωρισμός του ποιήματος σε δίστιχα και η ζευγαρωτή ομοιοκαταληξία μας παραπέμπουν στα λιανοτράγουδα και στις μαντινάδες της Κρήτης και της Κύπρου*